حسین احمد ہریدواری

حسین احمد ہریدواری (پیدائش: 13 جون 1966ء) ایک ہندوستانی دیوبندی عالم، فقیہ، مفسر، مقرر اور مصنف ہیں۔ وہ 1996ء سے دار العلوم دیوبند میں تدریسی خدمات انجام دے رہے ہیں اور شعبۂ تعلیمات، دار العلوم دیوبند کے موجودہ ناظم اعلیٰ بھی ہیں۔

 ولادت و تعلیم 
حسین احمد 13 جون 1966ء کو موضع ایکڑ خورد، ضلع ہریدوار، اترپردیش () میں حاجی محمد اختر، بانی دار العلوم اسعدیہ ایکڑ خورد کے گھر پیدا ہوئے۔

ان کی ابتدائی تعلیم دار العلوم اسعدیہ موضع ایکڑ خورد سے اور اعلیٰ تعلیم دار العلوم دیوبند سے ہوئی۔ 1409ھ بہ مطابق 1989ء کو دار العلوم دیوبند سے فراغت ہوئی۔

 تدریسی و عملی زندگی 
تعلیم سے فراغت کے بعد وہ جامعہ حسینیہ مرغوب پور، مصطفیٰ آباد، ضلع ہریدوار میں سات سال صدارت تدریس کے منصب پر فائز رہے۔

وہ سنہ 1996ء سے دار العلوم دیوبند میں تدریسی خدمات انجام دے رہے ہیں۔ 1417ھ بہ مطابق 1996ء میں وہ دار العلوم دیوبند کے استاذ مقرر ہوئے اور 1441ھ بہ مطابق 2021ء میں وہ دار العلوم میں درجات علیا کے مدرس منتخب ہوئے۔

1443ھ بہ مطابق 2022ء کو سابق ناظم شعبۂ تعلیمات، دار العلوم دیوبند خورشید انور گیاوی کے استعفیٰ کے بعد شعبۂ تعلیمات، دار العلوم دیوبند کے ناظم اعلیٰ کے منصب کے لیے ان کا انتخاب عمل میں آیا۔

وہ جمعیت علمائے ہند (الف) کے سرگرم رکن اور جمعیت کی صوبائی شاخ جمعیت علماء اتراکھنڈ کے صوبائی صدر بھی ہیں۔

ریاست علی ظفر بجنوری ان کی خصوصیات کا ذکر کرتے ہوئے لکھتے ہیں:

 تصانیف 
ان کی تصنیف کردہ بیشتر کتابیں طلبۂ مدارس میں خاصی مقبول ہیں، ان کی لکھی ہوئی ”نجوم الحواشی شرح اردو اصول الشاشی“ بھی خاصی مقبول و مشہور ہے۔

ان کی بعض تصانیف کے نام مندرجۂ ذیل ہیں:
 تدریس قرآن مع حلّ لغات و ترکیب (پارہ: 12، 13، 14، 15، 27، 28، 29، 30)
 نجوم الحواشی شرح اردو اصول الشاشی
 مشکل ترکیبوں کا حل مع قواعد و نکات
 آپ ترکیب نحوی کیسے کریں؟
 درس نحو میر
 قواعد الصرف و خاصیات الابواب
 مصطلحات النحو
 حج و عمرہ کے مشکل مسائل

 حوالہ جات 

زمرہ:بقید حیات شخصیات
زمرہ:دار العلوم دیوبند کا تدریسی عملہ
زمرہ:دار العلوم دیوبند کے فضلا
زمرہ:اتراکھنڈ کی شخصیات